Aalborg Stiftstidende, 1842-07-18
Den svenske Udenrigsminister, Grev Wetterstedt, har i Anledning af Rygterne om en paatænkt scandinavisk Union, udstedt følgende Circulair-Depesche: "Det er kommen til vor Kundskab, at en Forening af unge danske Litterati har forkyndt og maaskee allerede begyndt Udgivelsen af et Ugeblad under Titelen "Nordisk Ugeskrift, hvilket man tillægger det Øiemeed at bearbeide og gjensidig nærme Meningerne i Sverrig, Danmark og Norge til hverandre under Paaskud af den fælleds Oprindelse og Jnteresse, for saaledes at henlede Jdeen paa en Fornyelse af den gamle Calmar Union. – Da et svensk Provindsblad har gjentaget denne Beretning og det paa en Maade, at man maa formode, at der hos os søgtes Tilhængere til et saadant Foretagende, er det forekommet mig passende i Tilfælde af, at saadant skulde finde en Art Gienklang i Udlandet, at sætte dem i Kundskab om det Synspunct, hvorfra Kongen har opfattet dette De Grundsætninger, der tjene Hs. Majestæts Politik til Rettesnor, daterer sig ikke fra denne Dag. Hvad den sidstnævnte var i 1814, var den i 1830 og er saaledes endnu. Dens Antecedentier danne saaledes dens Fremtid og Garantien for dens Uforanderlighed; thi den støtter sig fremfor Alt paa den gjensidige Agtelse af egne og Andres Rettigheder. Dette er Nøglen til dens Maximer, deres Basis og første Betingelse. Jkke er den uvidende om deres hemmelige Machinationer, der fjernt og nær gjære i Europa og overalt søge at oppuste den halvt hendøende Animositet til tumultuariske Optrin, der kun vil fremkalde Svimmelhedsaanden, af dens Intet. Kongen beklager saadanne Bestræbelser hos Andre, men vil vide at neddæmpe dem i hans egen Virkekreds, fra hvilken Side de end maatte trænge frem, og hvilke Erindringer de maatte fremkalde, enten fra en fjernere Tid eller en senere Periode som fra den Calmarske Unions Tid (smertelig Jhukommelse for Sverrig!). Forsynet har allerede igjen sammenføiet disse Elementer i de Dimensioner, som udelukkende med Nødvendighed kræves af den geographiske Stilling og Scandinaviens politiske Jnteresser. J Overeensstemmelse hermed har Tractaternes Hellighed saavelsom Bilateral=Pacten foreskrevet begge forenede Kongeriger de Grændser, der skulde sikkre dem Velstand og Ro i det Jndre, Fred og Uafhængighed i det Ydre. Enhver anden Combination ligger nu hverken i deres Ønsker eller i deres Jnteresser. Uantastet Bevarelse af det Bestaaende, en ligesaa eftertrykkelig som foragtende Tilbageviisning af enhver Jnsinuation til en Omvæltning i Tanker og Gjenstande, Opretholdelse af Orden og offentlig No. Befordring af den indre Velstand i hans Stater ved vise Jnstitutioner, venskabelig Enighed med Nabo og Allierede og, i Nødstilfælde, Tilbud af sin Bistand, for at bevare den almene Fred; disse ere de Øiemeed, hvorpaa Kongens bestandige Omsorg er rettet, hvori han søger sin Ære og sin Virksomhed. Ledet af saadanne Grundsætninger, prisende sig lykkelig i Bevidstheden af meer end eengang ikke uden Held at have bragt dem i Udøvelse, kan Hs. Majestæt ikke andet end udtale sin bestemte Misbilligelse med deres ubesindige Forsøg, som vilde forstyrre Tingenes nuværende Orden i Nordens tre Kongeriger. Kongen ønsker, at hans Sindelag i denne Henseende maa blive ligesaa tydelig forstaaet, som det er oprigtigt fremstillet og i den Anledning opfordrer jeg Dem til at meddele Regjeringen, hos hvilken De er accreditteret, Jndholdet af nærværende Depesche.